ธัญญ่า อาร์สยาม สถานะเลิฟชัดเจน แพ้ใจ อ๊อฟ ศุภณัฐ เพราะเข้าทางแม่
หลังปกปิดความรู้สึกและการรับรู้ของแฟนคลับแฟนเพลงมาสักพัก แม้จะมีใครถามใครทักก็มักจะหลีกเลี่ยงในคำตอบถึงเรื่องความสัมพันธ์ ตั้งแต่วันแรกพบเจอกันในกองถ่ายทำละคร เทพธิดาขนนก ทางช่อง 8 เมื่อปีก่อน จนผ่านมาถึงวันวาเลนไทน์ในปีนี้ แม้กระทั่งมีงานทำบุญขึ้นบ้านใหม่ของสาวอีสานมหัศจรรย์ ธัญญ่า อาร์สยาม เมื่อต้นเดือนมีนาคมที่ผ่านมาก็ยังคงปล่อยให้ทุกคนลุ้นไปกับความรักต่างวัยของเธอกับหนุ่มนักร้องเสียงดี อ๊อฟ-ศุภณัฐ เฉลิมชัยเจริญกิจ เจ้าของฉายา กระรอกน้อย จนมาถึงวันนี้ วันที่ สาวธัญญ่า ถ่ายทำมิวสิกวิดีโอ บ่หัวซาสิหาใหม่ เพลงลูกทุ่งอีสานแนวสนุกสนาน ที่มีความแปลกใหม่ทันสมัย ด้วยแร็ปภาษาอีสาน ผสมผสานความเป็นสตริงแต่ยังคงกลิ่นอายของความเป็นลูกทุ่งหมอลำอีสาน ซึ่งเธอได้มีการโพสต์ขอบคุณ พี่อ๊อฟ คล้ายๆ ว่าเป็นการยอมรับ และเปิดตัวอย่างเป็นทางการว่ามีหวานใจไปให้กำลังใจในกอง งานนี้เลยต้องขอคว้าตัว สาวธัญญ่า มาถามไถ่ให้กระจ่าง ทั้งเรื่องความรัก และอัปเดตผลงานเพลง ใน คนดังนั่งคุยซิงเกิลใหม่ บ่หัวซาสิหาใหม่ พี่อ๊อฟช่วยติชมยังไงบ้าง?พี่อ๊อฟก็ไม่ได้ติชมอะไรแต่ก็บอกว่าเพลงดี เพลงน่ารัก ดนตรีดีค่ะ ก็โปรโมตพอสมควรสำหรับเพลงนี้เพราะเป็นเพลงแรกของค่ายอาร์สยามหลังจากพ้นช่วงโควิด-19 มา หนูก็เป็นศิลปินคนแรกเลยที่ได้ปล่อยเพลง ถือเป็นความหวังของหมู่บ้านเลยค่ะ (หัวเราะ)จะมีโอกาสร้องเพลงคู่ อ๊อฟ–ธัญญ่า บ้างมั้ย? สำหรับตัวหนู ตอนนี้คิดว่าไม่น่าจะมีเพลงคู่นะคะ เพราะว่าเหมือนเราคนละยุคกัน (หัวเราะ) ก็คิดว่าต่างคนต่างน่าจะทำงานของใครของมันดีกว่าค่ะ เพราะจริงๆก็ไม่ค่อยได้ก้าวก่ายเรื่องงานของกัน และกันอยู่แล้ว และอีกอย่าง เราก็ค่อนข้างคนละสายกัน พี่อ๊อฟเค้าจะแบบเป็นนักแสดงรุ่นใหญ่ ส่วนเราก็จะเป็นนักร้องลูกทุ่งอีสาน คนละแนวทางกันเลยค่ะตอนนี้โตขึ้นเริ่มมีลุคเซ็กซี่มากขึ้น พี่อ๊อฟ แอบหวงบ้างมั้ย?หนูคิดว่า พี่อ๊อฟเป็นคนที่ไม่ค่อยแสดงออกค่ะ ถ้าเกิดหนูถ่ายรูปที่เซ็กซี่หน่อย เค้าก็จะแค่แคปเจอร์ภาพส่งมาถามประมาณว่า เยอะไปมั้ยรูปนี้? ลงได้เหรอ? แค่นี้ค่ะ แต่ก็ไม่ได้ถึงกับจะต้องลบเลยนะรูปนี้ หรืออย่างนี้ไม่ได้นะ อะไรขนาดนั้น พี่เค้าจะแค่พูดนิดๆหน่อยๆ แต่ไม่ได้หวง ไม่ได้แสดงอาการอะไรขนาดนั้นค่ะ ยิ่งเรื่องหึงนี่พี่เค้าไม่มีเลย ไม่ค่อยหึงหนู หรือมาจู้จี้จุกจิกกับเรื่องส่วนตัวหนู เพราะเราก็ให้เกียรติซึ่งกันและกัน เป็นแบบนั้นมากกว่าค่ะที่ยอมโพสต์รูปคู่แสดงว่าความรักชัดเจนขึ้นแล้วใช่มั้ย?รูปคู่สำหรับหนูก็คือยอมรับว่าเป็นคนรู้ใจนะคะ (ยิ้มเขิน) และอารมณ์แบบว่าอยากขอบคุณพี่เค้า ที่มาให้กำลังใจ และอยากขอบคุณในหลายๆอย่างที่ทำให้เราตลอด ในขณะที่เราเองไม่แสดงตัวตน ไม่ทำให้คนรู้ว่ามีพี่เค้าอยู่ในชีวิตเราเลย ก็เลยอยากจะขอบคุณพี่เค้าสักครั้ง ที่ทำสิ่งดีๆ ให้เรา อย่างวันถ่ายเอ็มวีพี่เค้าก็ตั้งใจมาให้กำลังใจ ขี่มอเตอร์ไซค์มาจากบ้านซึ่งก็ไกลจากสถานที่ที่ถ่ายทำเอ็มวีมากๆ ก็เลยอยากขอบคุณค่ะเคยมีโมเมนต์หึง หรืองอนกันบ่อยมั้ย?โมเมนต์หึงงอนสำหรับพี่อ๊อฟไม่เคยมีเลยค่ะ ขนาดหนูบอกว่ามีคนนั้นมาจีบคนนี้มาคุยกับหนู หรือมีคนทักไลน์มาให้เห็นจะจะเลยแต่พี่เค้าก็เฉยๆ ค่ะ หนูก็ไม่รู้ว่าพี่เค้าอาจจะเป็นคนที่ไม่ค่อยแสดงออกก็ได้ หรือเป็นคนที่ไม่ค่อยมาหึงหวงอะไรหนูเลย พี่อ๊อฟบอกว่า เค้าไว้ใจมากกว่า ใช้ความไว้วางใจ ส่วนตัวหนู ตอนนี้ก็ยังมีอารมณ์แบบนั้นนะคะ เพราะพี่เค้าก็ไม่ได้ทำอะไรให้เราหึงหวง และก็ไม่ได้มีเรื่องที่จะต้องมางอนอะไรกันด้วยค่ะข้อดีอะไรของพี่อ๊อฟที่ทำให้ธัญญ่ายอมแพ้?ข้อที่ดีที่สุดของพี่อ๊อฟ คือเค้ามีความเป็นผู้ใหญ่ค่ะ และให้เกียรติแม่เรามากๆ อย่างเช่นเวลาจะพาเราไปกินข้าว หรือออกไปข้างนอกบ้าน พี่เค้าจะไม่ถามหนูก่อน แต่จะพูดถามกับแม่ ว่าแม่ครับ ขออนุญาตพาน้องไปข้างนอกนะครับ ก็คือจะเข้าทางแม่มากกว่า เวลาจะไปไหนมาไหนกันพี่เค้าจะเป็นคนขออนุญาตแม่เองค่ะ หนูจะไม่ได้เป็นคนพูดเลย ซึ่งเราก็จะแพ้คนที่เข้าทางแม่ และให้เกียรติแม่เรา เพราะเราเป็นคนที่รักแม่มากค่ะช่วงโควิด–19 เจอผลกระทบหนักขนาดไหน ตั้งรับยังไงบ้าง?หนูคิดว่าผลกระทบจากสถานการณ์โควิด-19 ก็ถือว่าหนักมากๆนะคะ ช่วงแรกๆที่เราโดนยกเลิกงานไปหมดเลย แต่พอปรับตัวได้สักระยะหนึ่งปรากฏว่า เราหันมาเล่นโซเชียลมากขึ้น ทำให้มีคนกดติดตามเพจหนูเพิ่มขึ้น รวมทั้งยอดไลค์ที่จู่ๆก็พุ่งขึ้นมา จากการที่เราทำคลิปแค่นั่งกินมะม่วง คนก็ดู 2 ล้านกว่า แล้วตอนนี้ยอดไลค์ในเพจแต่ละรูปยอด 5-6 หมื่นขึ้นไป ส่วนยอดไลค์คลิปวิดีโอขึ้นเป็นแสนก็มีค่ะ เราก็เลยได้โอกาสจากวิกฤติตรงนี้ ทำให้เพจเราโตขึ้น มีงานรีวิวสินค้าเข้ามา มีรายได้จากคลิปจากเพจมากขึ้น และก็ได้ฝึกฝนพัฒนาตัวเองในเรื่องการตัดต่อคลิปในยูทูบเอง โดยใช้ไอแพด เรียนรู้วิธีการตัดคลิปจากยูทูบ และก็ถ่ายคลิปมากขึ้น ทำคอนเทนต์มากขึ้น และอย่างหนูกับพี่อ๊อฟก็จะมีช่องยูทูบใหม่ขึ้นมา คือ AY CHANNEL ซึ่งเพิ่งจะเปิดได้แค่ 2 สัปดาห์ แต่มีคนติดตาม 3 หมื่นกว่าแล้ว ซึ่งก็กำลังพยายามปั้นช่องทางนี้ เพราะอยากจะได้โล่ยูทูบอันที่ 2 เพราะช่องหนู TY CHANNEL เราได้โล่มาแล้ว และตอนนี้เลยกำลังปั่นให้ AY CHANNEL ได้โล่ของยูทูบค่ะ ก็ฝากทุกคนกดติดตามด้วยนะคะแหมอุบเงียบมาตั้งนาน ที่แท้ สาวธัญญ่า อาร์สยาม ก็แพ้ทาง เจ้ากระรอกน้อย ที่รู้ใจเข้าหาผ่านทาง คุณแม่ นี่เองทีมข่าวบันเทิง
หลังปกปิดความรู้สึกและการรับรู้ของแฟนคลับแฟนเพลงมาสักพัก แม้จะมีใครถามใครทักก็มักจะหลีกเลี่ยงในคำตอบถึงเรื่องความสัมพันธ์ ตั้งแต่วันแรกพบเจอกันในกองถ่ายทำละคร เทพธิดาขนนก ทางช่อง 8 
คนดังนั่งคุย,ทีมข่าวบันเทิง,ธัญญ่า อาร์สยาม,อ๊อฟ ศุภณัฐ,ความรักดารา,บ่หัวซาสิหาใหม่,เจ้ากระรอกน้อย,นักร้อง